**Ministru kabineta noteikumu projekta „Grozījumi Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015.gada 3.februāra noteikumi Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr.59) nosaka kārtību, kādā piešķir valsts un Eiropas Savienības atbalstu, kā arī atbalsta piešķiršanas kritērijus un apmēru. Viens no paredzētajiem pasākumiem ir daļēja kredītprocentu dzēšana primāro lauksaimniecības produktu ražotājiem, lauksaimniecības pakalpojumu kooperatīvajām sabiedrībām un lauksaimniecības produktu pārstrādes komersantiem. Noteikumi Nr.59 neparedz atbalstu zvejniecībai un zvejas produktu apstrādei.Ņemot vērā Krievijas Federācijas iepriekš piemērotās un spēkā esošās sankcijas ES dalībvalstīm, zvejniecība un zvejas produktu apstrādes nozare joprojām izjūt šo sankciju sekas, tādēļ noteikumos Nr.59 no esošā finansējuma ir nepieciešams paredzēt atbalstu kredītprocentu daļējai dzēšanai arī zvejniecības un zvejas produktu apstrādes nozarē.Lai sekmētu Eiropas Savienības struktūrfondu projektu īstenošanu zvejniecības un zvejas produktu apstrādes nozarē iesaistītajiem uzņēmumiem un lai būtu pieejamas ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai.Zvejniecības un zvejas produktu apstrādes nozares uzņēmumos lieli līdzekļi tiek novirzīti aizdevuma procentu maksājumiem, lai gan tos varētu izmantot investīcijām efektivitātes palielināšanai un jaunu darbavietu radīšanai.Tādēļ ir nepieciešams atbalsts kredītprocentu daļējai dzēšanai arī zvejniecībai un zvejas produktu apstrādei, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.Ievērojot līdzšinējo atbalsta pasākumu efektivitāti, valsts atbalsta neesamību zvejniecības un zvejas produktu apstrādes nozarei, kā arī valsts ekonomisko situāciju, valsts un Eiropas Savienības atbalsts zvejniecības un zvejas produktu apstrādes nozarei ļoti būtisks ir virzienos, kas stimulētu šīs nozares dzīvotspēju un konkurētspēju. Spēkā esošie noteikumi Nr.59 paredz lauksaimniecības produktu pārstrādes uzņēmumiem atbalstu piešķirt saskaņā ar Komisijas 2013.gada 18.decembra Regulu (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352). Ņemot vērā lauksaimniecības produktu pārstrādes uzņēmumu pārstāvošo nevalstisko organizāciju izteiktos priekšlikumus, Zemkopības ministrija ar Eiropas Komisiju ir saskaņojusi valsts atbalsta shēmu [SA.41387](http://ec.europa.eu/competition/elojade/isef/case_details.cfm?proc_code=3_SA_41387) „Kredītprocentu daļēja dzēšana lauksaimniecības produktu pārstrādei”. Atbalstu mikrouzņēmumu, mazo un vidējo lauksaimniecības produktu pārstrādes uzņēmumu komersantiem, kas Līguma par Eiropas Savienības darbību I pielikumā noteiktos lauksaimniecības produktus pārstrādā tajā pašā pielikumā minētajos lauksaimniecības produktos, turpmāk atbalstu paredzēts piešķirt saskaņā ar Komisijas 2014.gada 25.jūnija Regulu (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L193), tādēļ ir jāizdara grozījumi noteikumos Nr.59, tajos iekļaujot nepieciešamos šīs regulas atbalsta piešķiršanas nosacījumus.Pašlaik atbalsts investīcijām ar pētījumu un laboratorisko analīžu veikšanu saistītās materiālās bāzes pilnveidošanai un lauksaimniecībā izmantojamiem zinātnes pētījumiem zinātniskajām institūcijām paredz iegādāties traktortehniku, bet neparedz iespēju iegādāties piekabes un puspiekabes. Lai nodrošinātu pilnu ciklu šo zinātnisko institūciju pētījumu veikšanai, ir nepieciešams paredzēt iespēju iegādāties arī traktortehnikas piekabes un puspiekabes. Tā kā noteikumu 7.pielikuma 19.punktā minētā projekta īstenošanai nepieteicās neviens pretendents (pieteikšanās tika izsludināta Latvijas Vēstnesī), noteikumu projekts pāri palikušo finansējumu paredz diviem jauniem zinātnes projektiem un jauniem atbalsta pretendentiem, kas var pieteikties projektu īstenošanai. Noteikumu Nr.59 10.pielikumā nepieciešami tehniski precizējumi atsaucēs, 5. un 6.pielikumā jāprecizē iesnieguma nosaukums un 7.pielikumā ir jāsvītro lieki prasītā informācija atbalsta pretendentiem.No noteikumiem tiek svītrota atsauce uz Eiropas Parlamenta un Padomes 2013.gada 17.decembra Regulu (ES) Nr.1305/2013 par atbalstu lauku attīstībai no Eiropas lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013. gada 20. decembris, Nr.L347), jo šī regula ir zaudējusi spēku. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz lauksaimniecības, mežsaimniecības, pārtikas pārstrādes un zivsaimniecības nozarē iesaistītajiem. |
| 2. | Tiesiskā regulējuma ietekme uz tautsaimniecību un administratīvo slogu | Pārtikas rūpniecība ir lielākā Latvijas apstrādes rūpniecības nozare un veido aptuveni piekto daļu no apstrādes rūpniecības pievienotās vērtības. 2013. gadā nozares pievienotā vērtība bija 654,9 miljoni *euro* – salīdzinājumā ar 2008. gadu tā palielinājusies par 30,8% ar vienmērīgu kāpumu katru gadu. Nozares īpatsvars kopējā pievienotajā vērtībā pēdējos gados ir stabils, ar nelielām pārmaiņām.2013. gadā turpināja palielināties lauksaimniecības, pārtikas un zivsaimniecības produktu eksports vērtības izteiksmē un lauksaimniecības, pārtikas un zivsaimniecības produkti veidoja nozīmīgu daļu Latvijas eksportā (2 312,8 milj. *euro* jeb 21,2% no Latvijas kopējās eksporta vērtības), apsteidzot meža nozares produktu eksporta vērtību (1 876,6 milj. *euro* jeb 17,2%). 2013. gadā eksporta vērtība sasniedza augstākos rādītājus pēdējo astoņu gadu laikā.2013. gadā bija novērojams lauksaimniecības, pārtikas un zivsaimniecības produktu eksporta vērtības palielinājums, pārsniedzot importa vērtību un veidojot pozitīvu tirdzniecības bilanci. Eksports vērtības izteiksmē pieauga par 1,6% jeb par 36,1 milj. *euro* salīdzinājumā ar 2012. gadu, savukārt imports palielinājās tikai par 8,4% jeb par 175,9 milj. *euro*. Lauksaimniecības, pārtikas un zivsaimniecības produktu eksporta kāpums ir pozitīvi ietekmējis Latvijas lauksaimniecības, pārtikas un zivsaimniecības produktu ārējās tirdzniecības bilanci. 2013. gadā Latvijas lauksaimniecības, pārtikas un zivsaimniecības produktu eksports par 46,6 milj. *euro* pārsniedza importa vērtību.Lai gan nozares darbība kopumā ir veiksmīga, Eiropas Savienības vienotajā tirgū Latvijai ir raksturīga sadrumstalota pārtikas produktu ražošana ar salīdzinoši nelielu ražošanas jaudu un saražotās produkcijas apjomu un lielu izmaksu slogu pret neto apgrozījumu, un tas rada grūtības konkurēt vienotajā tirgū. Tādēļ nozarē tiek īstenoti pasākumi pārstrādes efektivitātes palielināšanai, investējot jaunās iekārtās un būvniecībā, lai palielinātu arī uzņēmumu konkurētspēju Latvijas un eksporta tirgos. Valsts atbalsta pasākumu mērķis ir nodrošināt lauksaimniecības produktu ražošanas attīstību, veicinot lauku ekonomiskās telpas attīstību. |
| 3. | Administratīvo izmaksu monetārs novērtējums | Aprēķinos ir izmantoti šādi pieņēmumi:Plānots, ka atbalstam pieteiksies aptuveni 12 atbalsta pretendentu.Atbalsta pretendentiem, kas vēlas saņemt atbalstu, ir jāiesniedz Lauku atbalsta dienestā iesniegums, kā arī visas nepieciešamās dokumentu kopijas.Aprēķinos ir izmantoti šādi pieņēmumi:• vidējā darba alga – 4,32 *euro* stundā (Centrālās statistikas pārvaldes dati: 2013.gada mēneša vidējā darba samaksa: 716 *euro*, 2014.gadā: 165,58 stundas/mēnesī));• degvielas cena – 1,2 *euro* litrā;• degvielas patēriņa maksimums – 10 litru uz 100 kilometriem.1) Iepazīšanās ar atbalsta saņemšanas prasībām un dokumentu iesniegšanaAtbalsta pretendentam, kas vēlas saņemt atbalstu, ir jāierodas Lauku atbalsta dienestā, lai iesniegtu iesniegumu. Tiek pieņemts, ka atbalsta pretendents ierodas Lauku atbalsta dienesta reģionālajā lauksaimniecības pārvaldē (turpmāk – pārvalde) ar savu automobili. Braukšanas attālums līdz tuvākajai pārvaldes nodaļai un atpakaļ – vidēji 68 km (pētījums: Pilvere I., Nipers A., Kozlinskis V., Tetere V. u.c. (2007) „Administratīvā sloga un izmaksu izvērtējums lauksaimniekiem”).Ceļa izmaksas (degvielas izmaksas) tiek rēķinātas uz 12 atbalsta saņēmējiem:C1c = (68 km x 10 l /100 km) x 1,2 x 12 x 1 = 97,92 *euro*Vienam atbalsta pretendentam iepazīšanās ar atbalsta saņemšanas nosacījumiem vidēji prasīs 10 minūšu (0,166 stundas):C1i = 4,32 (vidējā darba alga) x 0,166 x 12 x 1 = 8,60 *euro*Iepazīšanās ar atbalsta saņemšanas nosacījumiem un dokumentu iesniegšana izmaksas kopā:C1 = C1c + C1i = 97,92 + 8,60 = 106,52 *euro* 2) Iesnieguma aizpildīšana (noteikumu projekta pielikums)Tiek izmantoti šādi pieņēmumi par laika patēriņu iesnieguma aizpildīšanai:• iepazīšanas ar iesnieguma veidlapu – 2 minūtes (0,033 stundas);• iesnieguma aizpildīšana (12 atbalsta pretendenti) – 10 minūšu (0,166 stundas):C2 = 4,32 x (0,033 + 0,166) x 12 = 10,32 *euro*Kopējās administratīvās izmaksas personām: C kopā = C1 + C2 = 106,52 + 10,32 = 116,84 *euro*C personai = 116,84 / 12 = 9,74 *euro*Iesniegumu izvērtēšana Lauku atbalsta dienestam radīs izmaksas 392,16 *euro* apmērā: C = (f x l) x (n x b) = (8,17 x 4) x (12 x 1) = 392,16 *euro*, kurf – viena darbinieka vidējā stundas likme valsts pārvaldē ir 8,17 *euro*;l – iesnieguma informācijas izvērtēšanai 4 stundas;n – iesniegumu kopējais skaits būs 12;b – iesniegumu izvērtē 1 reizi gadā. |
| 4. | Cita informācija | Nav. |

*III.un IV nodaļa projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352).Komisijas 2014. gada 27. jūnija Regula (EK) Nr. [717/2014](http://eur-lex.europa.eu/eli/reg/2014/717?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190);Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (Eiropas Savienības Oficiālais Vēstnesis, 2014.gada 20.maijs, Nr.L149);Komisijas 2013.gada 18.decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352);Komisijas 2014.gada 25.jūnija Regula (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L193).;Eiropas Parlamenta un Padomes 2013.gada 17.decembra Regulu (ES) Nr.1305/2013 par atbalstu lauku attīstībai no Eiropas lauksaimniecības fonda lauku attīstībai (ELFLA) un ar, ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013. gada 20. decembris, Nr.L347). |
| 2. | Citas starptautiskās saistības | Projekts šo jomu neskar. |
| 3. | Cita informācija | Eiropas Savienības pamatnostādnes par valsts atbalstu lauksaimniecības un mežsaimniecības nozarē un lauku apvidos 2014.–2020.gadam (Eiropas Savienības Oficiālais Vēstnesis, 2014.gada 1.jūlijs, C 204) (turpmāk – pamatnostādnes).Pamatnostādņu 2.4.apakšnodaļas 15.punkta „c” apakšpunkts atbilst noteikumu 8.3.apakšpunktam. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas regula Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML));Komisijas 2014. gada 27. jūnija Regula (EK) Nr. [717/2014](http://eur-lex.europa.eu/eli/reg/2014/717?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190) (turpmāk – Komisijas regula Nr. [717/2014](http://eur-lex.europa.eu/eli/reg/2014/717?locale=LV));Komisijas 2013.gada 18.decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas regula Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML));Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (Eiropas Savienības Oficiālais Vēstnesis, 2014.gada 20.maijs, Nr.L149) (turpmāk – Padomes regula Nr.508/2014);Komisijas 2014.gada 25.jūnija Regula (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L193) (turpmāk – Komisijas regula Nr.702/2014);Eiropas Parlamenta un Padomes 2013.gada 17.decembra Regulu (ES) Nr.1305/2013 par atbalstu lauku attīstībai no Eiropas lauksaimniecības fonda lauku attīstībai (ELFLA) un ar, ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013. gada 20. decembris, Nr.L347) (turpmāk – Padomes Regula Nr.1305/2013). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 1.panta 1.punkts | Noteikumu projekta 10.punktā izteiktais noteikumu 11.10.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 1.panta 1.punkts | Noteikumu projekta 10.punktā izteiktais noteikumu 11.10.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.717/2014 1.panta 1.punkts | Noteikumu projekta 10. punktā izteiktais noteikumu 11.10.apakšpunkts | Komisijas Regulas Nr.717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 5.panta 1. un 2.punkts | Noteikumu projekta 9.punktā izteiktais noteikumu 11.7.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 5.panta 1., 2. un 3.punkts | Noteikumu projekta 9. punktā izteiktais noteikumu 11.7.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.717/2014 5.panta 1., 2. un 3.punkts | Noteikumu projekta 9. punktā izteiktais noteikumu 11.7.apakšpunkts | Komisijas Regulas Nr.717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.717/2014 2.panta 2.punkts | Noteikumu projekta 8. punktā izteiktais noteikumu 11.6.1apakšpunkts  | Komisijas Regulas Nr.717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 717/2014 3.panta 2.punkts | Noteikumu projekta 8. punktā izteiktais noteikumu 11.6.1apakšpunkts un 9.punktā izteiktais noteikumu 11.7.apakšpunkts | Komisijas Regulas Nr. 717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 9.panta 5.punkts | Noteikumu projekta 14. punktā izteiktais noteikumu 34.punkts | Komisijas Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 I pielikums | Noteikumu projekta 14. punktā izteiktais noteikumu 34.punkts un noteikumu 15.punktā izteiktais noteikumu 34.1punkts | Komisijas Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 2.punkts | Noteikumu projekta 15. punktā izteiktais noteikumu 34.1punkts un noteikumu 16.punkta 34.2punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 2.punkts | Noteikumu projekta 17. punktā izteiktais noteikumu 34.3punkts | Komisijas Regulas Nr. 1407/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 717/2014 1.panta 2. un 3.punkts | Noteikumu projekta 17. punktā izteiktais noteikumu 34.3punkts | Komisijas Regulas Nr. 717/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Regulas Nr.1305/2013 17.panta 3.punkts | Noteikumu projekta 20. punktā izteiktais noteikumu 37.1.apakšpunkts  | Komisijas Regulas Nr. 1305/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Regulas Nr.508/2014 95.panta 1.punkts | Noteikumu projekta 20. punktā izteiktais noteikumu 37.2.apakšpunkts  | Komisijas Regulas Nr. 508/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr.1407/2013 3. panta 2. punktā | Noteikumu projekta 9.punkta 11.7.apakšpunkts  | Komisijas Regulas Nr. 1407/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr.1408/2013 3. panta 2. punktā | Noteikumu projekta 9.punkta 11.7.apakšpunkts  | Komisijas Regulas Nr. 1408/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 14.panta 12.punkts | Noteikumu projekta 19. punktā izteiktais noteikumu 36.1punkts | Komisijas Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.Nav nepieciešams Eiropas Komisijai sniegt paziņojumu par atbalsta pasākumiem zvejniecībai un zvejas produktu apstrādei, kuri minēti noteikumu projekta 14.punktā, jo atbalsts tiek sniegts saskaņā ar Komisijas regulas Nr. [717/2014](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) un Komisijas Regulas Nr.1407/2013 nosacījumiem, kā arī atbalstu pretendentiem, kas minēts noteikumu projekta 15. un 16.punktā, piešķir saskaņā ar Komisijas Regulas Nr.1407/2013 nosacījumiem. Noteikumu projekta 17.punktā paredzēto atbalstu zvejniecības un zvejas produktu apstrādei paredz saskaņā ar Komisijas regulas Nr. [717/2014](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) nosacījumiem, ja atbalsta pretendents darbojas NACE.2 grupā 03 vai NACE.2 grupā 03 un grupā 10.2., bet, ja atbalsta pretendents darbojas tikai NACE.2 grupā 10.2., tad atbalsts tiek piešķirts saskaņā ar Komisijas Regulas Nr.1407/2013 nosacījumiem, ņemot vērā to, ka darbības NACE.2 grupā 10.2. neietilpst Eiropas parlamenta un padomes 2013. gada 11. decembra Regulas (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 darbības jomā un uz to neattiecas ierobežojumi, kas noteikti Komisijas Regulas 1407/2013 1. pantā.Noteikumu projekta 15.punktā minētajiem atbalsta pretendentiem atbalstu piešķir saskaņā ar un Komisijas Regulas Nr.1407/2013 nosacījumiem, jo atbalsts tiek paredzēts lauksaimniecības produktu pārstrādei. Saskaņā ar noteikumu projekta 15.punktu atbalstu piešķir tādiem lauksaimniecības produktu pārstrādes uzņēmumiem, kuri ražo LESD I pielikumā neminētus produktus (saimnieciskās darbības statistiskās klasifikācijas (NACE 2. red.) kodi – grupa 10.7, grupa 10.5.2, grupa 11.07 (tikai dabīgi raudzēts kvass ar alkohola saturu līdz 0,5 tilp. %), grupa 10.3, ja šie produkti atbilst Eiropas Savienības Kombinētās nomenklatūras kodiem 20041091un 20052010, grupa 10.41, ja šie produkti atbilst Eiropas Savienības Kombinētās nomenklatūras kodam 1518, un grupa 10.5.1, ja šie produkti atbilst Eiropas Savienības Kombinētās nomenklatūras kodiem 04031051–04039099, 04052010–04052030, 3501 un 3502), kā arī tādiem lauksaimniecības produktu pārstrādes uzņēmumiem, kas neatbilst Komisijas regulas Nr. [702/2014](http://eur-lex.europa.eu/eli/reg/2014/702?locale=LV) I pielikumā minētajai mikrouzņēmuma, mazā un vidējā uzņēmuma kategorijai, jo šādiem uzņēmumiem atbalstu, kas minēts noteikumu projekta 14.punktā, nevar paredzēt saskaņā ar Komisijas regulu Nr. [702/2014](http://eur-lex.europa.eu/eli/reg/2014/702?locale=LV).Atbalsta pasākumam, kas minēts noteikumu projekta 14.punktā, atbalstu piešķirs saskaņā ar Komisijas regulu Nr. [702/2014](http://eur-lex.europa.eu/eli/reg/2014/702?locale=LV), ievērojot Eiropas Komisijas lēmumu [SA.41387](http://ec.europa.eu/competition/elojade/isef/case_details.cfm?proc_code=3_SA_41387) „Kredītprocentu daļēja dzēšana lauksaimniecības produktu pārstrādei. Valsts atbalsts kredītprocentu daļējai dzēšanai lauksaimniecības produktu pārstrādei ir saskaņots līdz 2021.gada 30.jūnijam. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” projekts 2015.gada 2.jūnijā nosūtīts biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas pārtikas uzņēmumu federācija”, lai noskaidrotu to viedokli.  |
| 2. | Sabiedrības līdzdalība projekta izstrādē |  Konceptuāli atbalsta. |
| 3. | Sabiedrības līdzdalības rezultāti | Saskaņots ar biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas pārtikas uzņēmumu federācija”. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Lauku atbalsta dienests |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija | Nav. |

Zemkopības ministrs J.Dūklavs

15.07.2015. 14:26

3469

L.Voiče

67027121, Linda.Voice@zm.gov.lv